དེ་ནས་བཟུང་ཚེ་འདས་ལ་སྒོར་ཁྲི་བཅུ་དྲུག་ཡས་མས་ཤིག་གིས་ཆོས་དགེ་བ་བསྒྲུབ་རྒྱུ་ཐག་བཅད་དང་།བྱིས་པ་གཉིས་མ་འོངས་པར་སློབ་གྲྭར་འགྲོ་བྱེད་ཀྱི་མ་རྩར་སྒོར་ཁྲི་བརྒྱད་འབྲོག་དགེ་དགོན་པའི་དོ་དམ་ཨུ་ཡོན་ལྷན་ཁང་དུ་སྐྱེད་ཀ་བྱས་ནས་ལོ་དྲུག་གི་རིང་མ་སྒོར་ཁྲི་བརྒྱད་དེ་འཕེལ་དང་འཕེལ་བྱས་ནས་བཞག་མཐར་ཁྱོན་སྒོར་ཁྲི་བཅུ་བདུན་གཏན་ཁེལ་བྱས་ཏེ་བྱིས་པ་གཉིས་སློབ་གྲྭར་འགྲོ་སོང་གཏོང་རྒྱུའི་མ་རྩར་འཇོག་རྒྱུ་ཐག་བཅད་དང་།གཞན་བྱིས་པ་གཉིས་དང་བྱིས་པ་གཉིས་ཀྱི་ཨ་མ་བཅས་མ་མོས་གསུམ་ལ་འདུག་ཁང་སྒོར་ཁྲི་བཅུ་དྲུག་ཅན་ཞིག་ཉོས་ཤིང་ཁང་བའི་ནང་ཆ་ཚང་མཐའ་གཉིས་སུ་མ་ལྷུང་བ་ཞིག་བཟོ་བསྐྲུན་བྱས་ཤིང་ཅ་ལག་སོགས་གང་འཚམ་ཞིག་བསྒྲིགས་ཏེ་ཁྱིམ་གཞི་གསར་བ་ཞིག་བཙུགས་པ་ལ་ཁྱོན་འགྲོ་སོང་སྒོར་ཁྲི་བཅུ་དགུ་ཡས་མས་ཤིག་བཏང་།ནད་པར་བཀོལ་བའི་སྨན་ཡོན་སོགས་ཀྱི་འགྲོ་སོང་དང་ཁང་བའི་འགྲོ་སོང་སྤྱི་བསྡོམས་བྱས་ན་ཁྱོན་སྒོར་ཁྲི་སུམ་ཅུ་སོ་གཅིག་ལྷག་ཅིག་བཏང་ཟིན་པ་རེད།བྱིས་པ་ཆུང་བ་ལོ་བདུན་ཅན་དེ་ལོ་སུམ་ཅུར་མ་སླེབས་བར་དུ་ཁང་བ་གཞན་ལ་བཙོང་རྒྱུ་སོགས་མི་ཆོག་པ་གཏན་ཁེལ་བྱས།ཚེ་འདས་བསོད་ནམས་ཀྱི་དགེ་རྩར་སྒོར་ཁྲི་བཅུ་དྲུག་ཡས་མས་ཤིག་གིས་ཆོས་དགེ་བ་ཕུན་སུམ་ཚོགས་པར་བསྒྲུབས་ཤིང་།གསོན་པོར་འདུག་ཁང་བཅས་སོགས་ཆ་ཚང་ཡག་པོ་ཞིག་བསྒྲུབས་ཏེ་ལྷག་སྒོར་ལྔ་སྟོང་ཁོང་མ་བུ་རྣམས་ལ་ཕུལ་ཏེ་མཇུག་ལེགས་པོར་རྫོགས་ཚར་བ་རེད།